สวัสดีค่ะ วันที่เกิดอุบัติเหตุหนูไม่ได้เอ็กซเรย์อะไรเลยค่ะ เพราะว่าหนูไม่รู้สึกเจ็บหรือปวดอะไรเลย แต่ว่าก็มีเเผล มีเขียวชํ้าเเละก็โหนกเเก้มที่บวม(ข้างซ้าย) เวลาผ่านไปเเผลก็ดีขึ้น(เข้าเดือนที่ 7) เเต่โหนกเเก้มของหนูก็ยังไม่ดีขึ้นเลย ยังบวมอยู่เลยค่ะ บริเวณที่บวมตอนนี้นะคะ ไม่มีรอยเเดง ไม่มีหนอง หรือเขียวชํ้าอะไรเลยค่ะ จับเเล้วก็ไม่รู้สึกเจ็บหรือปวดอะไรเลย หนูอยากให้โหนกเเก้มมันหายบวมเเล้วกลับมาเป็นปกติ มันมีโอกาสหายหรือป่าวคะ ช่วยเเนะนำหน่อยนะคะว่าต้องทำไงดี
สวัสดีค่ะ อาการใบหน้าหรือโหนกแก้มบวมอาจเกิดได้จาก- การอักเสบ และการติดเชื้อบริเวณใบหน้า ซึ่งจากกรณีที่มีอุบัติเหตุ หากเป็นมา 7 เดือนแล้ว ไม่น่าจะทำให้มีหน้าบวมจากการอักเสบอยู่ได้- กระดูกใบหน้าหักหรือผิดรูปไป ซึ่งถ้าไม่ได้รับการรักษาก็อาจทำให้ใบหน้าผิดรูปได้- อาการแพ้ชนิดรุนแรง ลมพิษ มักบวมมากโดยเฉพาะที่ริมฝีปาก เปลือกตา หากมีอาการหายใจเร็ว หัวใจเต้นเร็ว ชีพจรเต้นเบาลง ความดันโลหิตต่ำ แต่มักเป็นเฉียบพลัน- ปัญหาด้านโภชนาการ เช่น โรคอ้วน- ภาวะน้ำเกินในร่างกาย ทำให้เกิดอาการบวมน้ำ เช่น โรคไต โรคหัวใจ- กลุ่มอาการคุชชิง (Cushing Syndrome) ซึ่งเกิดจากการที่ร่างกายมีฮอร์โมนคอร์ติซอล (Cortisol) มากผิดปกติ-การใช้ยาสเตียรอยด์เบื้องต้นแนะนำหยุดยาทุกชนิดที่ไม่จำเป็น ไม่ไปกดบริเวณที่บวมบ่อยๆ ยังไม่เอายาอะไรไปทาเอง และไปตรวจเพิ่มเติมกับแพทย์ อาจจะต้องมีการเอ็กซเรย์ดูกระดูกใบหน้าร่วมด้วยหากลักษณะจากการตรวจร่างกายเข้าได้กับมีกระดูกใบหน้าหักหรือผิดรูปค่ะอ่านเพิ่มเติม